Paterna prepara una programació de contacontes nadalencs per als més menuts de la ciutat
27/12/2022

# Paterna prepara una programació de contacontes nadalencs per als més menuts de la ciutat

[![Paterna prepara una programació de contacontes nadalencs per als més menuts de la ciutat](/images/noticias/2022/12/8556/8556_lg.jpg)](/images/noticias/2022/12/8556/8556_lg.jpg)

27.12.2022

*   Els dies 26, 27, 28 i 29 de desembre l'Ajuntament, a través de la Regidoria de Biblioteques, ha organitzat sessions en les diferents biblioteques i agències de lectura de la ciutat
*   Les sessions, que es realitzaran a La Canyada, Lloma Llarga, Terramelar i La Coma, començaran a les 12.00 hores i l'entrada serà gratuïta, amb inscripció prèvia, fins a completar l'aforament

L'Ajuntament de Paterna, a través de la Regidoria de Biblioteques, ha programat una sèrie de contacontes durant l'última setmana del mes de desembre per a fomentar l'hàbit de lectura entre els més menuts i menudes de la ciutat.

Hui la història de Llig lleó ha iniciat aquest calendari a la biblioteca Vicente Miguel Carceller de La Canyada.

Demà, dimarts 27, li arribarà el torn a Los Cuentos de Navidad en el Centre Polivalent de LlomaLlarga (al carrer Camamilla, número 2).

El segrest de la bibliotecària serà el següent títol que es narrarà en la sessió de contacontes en l'Agència de Lectura de Terramelar el 28 de desembre.

Finalment, Mis dos mamás momias tancarà la programació el dijous 29 de desembre en l'Agència de Lectura de La Coma.

Tal com ha explicat el regidor de Biblioteques, Roberto Usina, “totes les sessions començaran a les 12.00 hores i l'entrada serà gratuïta, limitada a l'aforament de les instal·lacions”.

“Per a poder assistir serà necessari inscriure's de manera prèvia, escrivint un correu electrònic a l'adreça biblioteques@paterna.es”, ha agregat Usina.